129749586706d64d0b7f7169a5aec3c9
Hej Bolius


Vi har på den ene side af huset en facade, der gennem det sidste halve år er blevet misfarvet. 


Vi har boet i huset i ca 3 år og har ikke pudset eller malet facade. Vi ved ikke hvornår det sidst er gjort.


Facaden vender mod vest.


mvh husejeren


Misfarvninger pudset facade, hvad er årsagen og hvad kan vi gøre ved det?
bolius.dk
2021.17
 

Hej Husejer,


På billedet ser det ud til at være en meget hård KC mørtel, med en blanding af strandmørtel og cement. Dette fremstår ved de mere mørke pletter, da cementen efterlader en hård overflade, som er overarbejdet i udførslen, og dermed efterlader en overflade som hedder “sinterlag”.   
Denne overflade kan ikke males, og der kan ikke bygges videre på denne overflade. Strandmørtel burde forbydes til udvendig puds, da strandmørtel indeholder flint, som kan frostspringe. Strandmørtel er desuden en rundkornet graduering, som giver nogle skæve bindinger i forholdet mellem tilslag og bindemidler.   
  
Strandmørtel er en god mørtel til indvendig puds, da dette er passivt miljø. Overfladerne bærer præg af “pudsskel”, som vil syne tydelige og fremstående på en kedelig måde. På billedet ses ligeledes algevækster, som typisk sidder på varme og fugtige overflader. Dette tyder på at der er kuldebroer på facaden, som leder varmen fra indvendigt, til den udvendige overflade.


En løsning kunne være at fjerne pudsen indtil murstenens rene flader, og derefter efterisolerer med et mineralsk produkt, som fx Isopore. Derved undgås kuldebroer, og komforten i huset stiger ved de rum som støder op mod gavlen.


God fornøjelse...

